Publication: Magyar Közlöny
Issue: MK-2003-34 (Year: 2003, Number: 34)
Era: 1990-2004
Section: 7/2001. (I. 17.) FVM rendeletet (a továbbiakban: R.)
Paragraph Index: 309

29. § Az R. a 44. §-t követõen a következõ 44/A—44/C. §-sal egészül ki: „44/A. § E rendelet alkalmazásában a feltartóztatás az 53/A. § (2) bekezdése alapján végrehajtott vagy végrehajtandó eljárást jelenti harmadik országból érkezõ, a rendelet elõírásainak nem megfelelõ vizsgálatköteles áruból álló vagy zárlati károsítót tartalmazó szállítmány egészével, vagy annak egy részével kapcsolatban. 44/B. § (1) A Szolgálat feltartóztatás esetén az errõl szóló bejelentést legkésõbb 2 nappal a feltartóztatás napját követõen megküldi a Központi Szolgálat, valamint valamennyi magyar növényegészségügyi határkirendeltség részére, a növényegészségügyi bizonyítvány nélkül vagy hiányosan kitöltött növényegészségügyi bizonyítvánnyal érkezõ vizsgálatköteles áruk kivételével. Amennyiben lehetséges, a visszautasítással együtt járó feltartóztatást ennél is gyorsabban be kell jelenteni, a növényegészségügyi bizonyítvány nélkül vagy hiányosan kitöltött növényegészségügyi bizonyítvánnyal érkezõ vizsgálatköteles áruk kivételével.

Source: https://magyarkozlony.hu/hivatalos-lapok/a793ffc3a736c38a7041d1dbdbbb86fb72a7b803/dokumentumok/d96de82f26891e15047c404d15b4358bf9fbb8ab/letoltes